cyanic-selkie/wikianc huggingface dataset:
Hermann Oberth
Na die oorlog
Sy oudstudent Von Braun het hom in 1955 oorreed om weer in die VSA saam te werk, waar Von Braun en baie ander Duitse vuurpylwetenskaplikes toevlug gesoek het in Operation Paperclip. Hierdie keer het hy planne vir nuwe vuurpyle getoets vir uitvoerbaarheid. In November 1958 bedank hy en keer terug na Feucht in Duitsland. Hier het hy as tegniese adviseur by Convair aangesluit en gehelp met die ontwikkeling van die Atlas-lanseerder.
In 1962 tree hy af. Na sy aftrede was hy nog steeds besig met teoretiese studies oor vuurpyle. Hy het verskeie boeke met 'n meer filosofiese benadering gepubliseer: Matter and Life (Stof und Leben, (1959)), Catechism of the Uranics en Primer For Who Who Should Govern (1984). In Stof und Leben argumenteer Oberth onder meer dat materialisme, die filosofie waarop kommunisme gebaseer is, verkeerd is. Hy sê verder dat die rede nie die siel kan verklaar nie.
Oorlede
Hermann Oberth is op 29 Desember 1989 in die ouderdom van 95 in Neurenberg oorlede. Hy was die enigste van die 'Groot Drie' (Tsiolkofski, Goddard en Oberth) wat sy drome gedurende sy leeftyd sien waar word het. Op sy graf is daar 'n aanhaling uit die Bybel: "Salig is die wat honger en dors na geregtigheid." Die Hermann Oberth Raumfahrt-museum is tans in Feucht geleë. Vir sy vele wetenskaplike prestasies is die Oberth-krater op die maan en die asteroïde 9253 Oberth na hom vernoem.
Z (militêre simbool)
"Z" is een van verskeie simbole wat geverf is op Russiese militêre voertuie wat in die Russiese inval van 2022 in Oekraïne gebruik word (en as gevolg daarvan die bynaam "Z-karre" het).
Die simbool word in die Russiese kultuur gebruik as 'n teken van ondersteuning van die inval. Die vertoning van enige van dié simbole is onwettig in Kasakstan.
Simbole
Die inval word algemeen "Operasie Z" genoem na aanleiding van die "Z"-simbool. Dit is opmerklik dat die simbool in die vorm van die Latynse letter Z is en nie die Cyrilliese letter З nie.
Betekenis
Op Instagram het die Russiese departement van verdediging gesê die "Z"-simbool is 'n afkorting van die frase "vir die oorwinning" (Russies: за победу, za pobjedoe), terwyl die "V"-simbool staan vir "ons krag lê in die waarheid" (сила в правде, sila w prawde) en "die taak sal voltooi word" (задача будет выполнена, zadatsja boedet wipolnena).
Militêre gebruik
Sommige militêre kenners het die hipotese geopper dat die simbole gebruik word as identifisering om "eie vuur" te voorkom en het dit vergelyk met invalstrepe wat in die Tweede Wêreldoorlog in die inval van Normandië gebruik is. Ander kenners glo die merke word gebruik om verskillende taakmagte van mekaar te onderskei; hulle vertel waarheen die eenheid op pad is.
Simbool ten gunste van oorlog
Die "Z" is al deur burgerlikes wat ten gunste van Poetin en die Russiese inval is, gebruik as 'n simbool van ondersteuning vir die inval. Telegram-kanale wat die Kremlin steun, gebruik sedert die begin van die inval die letter "Z" in hulle name. Die Russies beheerde uitsaaidiens RT het artikels verkoop met die simbool op as 'n teken van steun vir die Russiese magte, terwyl plaaslike owerhede in verskeie dele van Rusland blitsskares georganiseer het wat die inval steun en deur wie die simbool gebruik is.
Kamil Galeev van die Amerikaanse Woodrow Wilson International Center for Scholars het gesê "die simbool, wat net enkele dae tevore uitgevind is, het 'n simbool geword van die nuwe Russiese ideologie en nasionale identiteit". Sommige kritici het die "Z" as 'n variant van Nazisimbolisme beskryf, terwyl verskeie dreunsange wat met "Z" begin, ooreenkomste toon met dié van die Nazi's. Die Oekraïense minister van verdediging, Oleksi Reznikof, het die gebruik van die "Z"-simbool op 7 Maart veroordeel en gesê dit herinner aan die naam van die Station Z-gaskamer van die Sachsenhausen-konsentrasiekamp.
Geskiedenis
Russiese voertuie aan die grens tussen Rusland en Oekraïne het in die weke voor die inval die "Z"-simbool vertoon. Gedurende die Slag van Charkif het plaaslike inwoners "Z"-simbole gebruik om Russiese voertuie te identifiseer en hulle ligging op Telegram te volg.
Terwyl die Russiese gimnas Ivan Kuliak tydens die inval aan die Internasionale Gimnastiekfederasie (FIG) se 2022-wêreldbyeenkoms vir artistiese gimnastiek deelgeneem het, het hy 'n hemp gedra waarop die "Z"-simbool vasgeplak was terwyl hy langs die Oekraïense gimas Illia Kovtun op die podium gestaan het. Kovtun het die goue medalje gewen en Kuliak brons. Die FIG het Kuliak se optrede as "skokkende gedrag" beskryf en gesê dit sal tugstappe teen hom aanvra by die Etiese Stigting vir Gimnastiek. Op 7 Maart het die FIG Russiese en Belarussiese gimnaste en beamptes verbied om aan sy kompetisies deel te neem.
Pete Holmes
Pete Holmes (gebore 30 Maart 1979) is 'n Amerikaanse skrywer, akteur, en vervaardiger. Hy is bekend vir sy rolle in die rolprent Don't Think Twice (2016) en in die televisiereekse CollegeHumor Originals (2006) en Crashing (2017).
Joensuu
Joensuu is 'n stad (en hoofstad van die gewes Noord-Karelië) in Oos-Finland met sowat 76 800 inwoners. Joensuu is die agtste grootste stad in Finland.
Judah Lewis
Judah Lewis is 'n Amerikaanse akteur. Hy is bekend vir sy rolle in die rolprente Demolition (2015) en The Babysitter (2017).
Kaap York-meteoriet
Die Kaap York-meteoriet, ook bekend as die Innaanganeq-meteoriet, is een van die grootste ystermeteoriete wat al op Aarde ontdek is. Dit val in die chemiese groep IIIAB. Benewens baie klein fragmente is minstens agt groot stukke mt 'n totale massa van 58 ton herwin. Die grootste stuk het 'n massa van 31 ton. Die meteoriet is genoem na die plek waarnaby die grootste fragment ontdek is: 37 km oos van Kaap York in Groenland.
Die datum waarop die meteoriet geval het, word oor gedebatteer, maar dit is waarskynlik binne die afgelope paar duisend jaar. Ander ramings is 10 000 jaar gelede.
Geskiedenis
thumb|links|240px|Peary by die "Ahnighito"-fragment. Die meteoriet was eeue lank bekend aan die Inughuit (die plaaslike Inuïete), wat dit gebruik het as 'n bron van yster vir gereedskap. Die eerste buitelander wat die meteoriet bereik het, was Robert Peary in 1894, met die hulp van Inuïetgidse.
Die ystermassas was aan die Inuïete bekend as "Saviksoah" ("Groot Yster", later hernoem tot "Ahnighito" deur Robert Edwin Peary) van 31 000 ton, "Die Vrou" van 3 000 ton en "Die Hond" van 400 kg.
Vandag kan die stuk genaamd "Ahnighito" van 3,4 by 2,1 by 1,7 m gesien word in die Arthur Ross-saal van die Amerikaanse Natuurhistoriese Museum. Dit is so swaar dat die uitstallingsvloer se ondersteuningstruktuur op die rotslaag onder die museum moet rus.
Isodictya foliata
Isodictya foliata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1885 deur Carter.
Searsia kwazuluana
Searsia kwazuluana is 'n struik wat hoort tot die genus Searsia. Die spesie is endemies aan die KwaZulu-Natal en het 'n voorkomsgebied van 4800 km². Dit kom van Mkuze tot by St. Lucia en Tembe voor. Die plant groei een-een, verspreid en nie in bondels nie. Die grond waarin dit groei is nie geskik vir gewasverbouing nie, dit is sanderig en onvrugbaar. Die meeste subpopulasies groei ook in die beskerming van drie natuurreservate. Die plant het tans geen bedreigings nie en word beskou as seldsaam.
Michael Conner Humphreys
Michael Conner Humphreys (gebore 1 Maart 1985) is 'n Amerikaanse akteur. Hy is bekend vir sy rolle in die rolprente Forrest Gump (1994) en Pathfinders: In the Company of Strangers (2011).
Tampa, Florida
Tampa is 'n groot stad in die deelstaat van Florida. Dit is 'n belangrike handel-, nywerheids- en opvoedkundige sentrum. Dit lê op die weskus van Florida, in die Tampabaai en digby die Golf van Meksiko. Dit het 'n bevolking van sowat 347 645 mense (grootstadsgebied: 2 824 724 inwoners).
Lood(II)nitraat
{{Chemiekas2 }} Lood(II)nitraat is 'n sout van lood en salpetersuur
Kristalstruktuur
Loodnitraat kristalliseer in kubiese kristalle. Die struktuur is die argetipe van die G2-struktuur van die strukturbericht-klassifikasie. Die nitrate van barium en stronsium is isotipies. Dit is 'n afgeleide struktuur van die fluoriet-struktuur (C1) met nitraatione op die plek van die fluoried-ione.
Die loodatome vorm 'n vlakgesentreerde kubiese rooster met die nitraatione daartussen, loodreg op die drievoudige asse van die kubiese ruimtegroep Pa. Lood is in 'n kuboktaëdriese (twaalfvoudige) omringing. Die helfte van die Pb-O-afstande is 274,82(0,02) pm, die res 286,88(0,06) pm. Die nitraatione vorm amper plat driehoeke met 'n N-O afstand van 124,69(0,06) pm en 'n O-N-O hoek van 119,99(0,07) grade. Dis binne die foutemarge van die verwagte 120 grade en die stikstofatoom wyk net 0,10(0,01) pm af van die vlak van die suurstofatome.
Chemiese eienskappe
Loodnitraat kan verkry word deur lood in verdunde salpetersuur op te los:
Die sout kan ook verkry word deur die oksied in verdunde salpetersuur op te los:
Loodnitraat kan met oormaat PbO addukhidrate n..x met (n=1,x=1), (n=3,x=1) en (n=3,x=3) vorm.
Die sout is taamlik goed in water oplosbaar. Die droë kristallyne stof ontbind by verhitting:
Die rooi ontbindingsproduk PbO is bevestig in 'n studie van die uitsettingskoëffisiënt van die selkonstant a. Die toename is nie heeltemal lineêr nie en kan van 20 tot 348 °C weergegee word as:
(a in Å (=100 pm); die temperatuur t in °C)
Norm Lewis
Norm Lewis (gebore 2 Junie 1963) is 'n Amerikaanse akteur. Hy is bekend vir sy rolle in die rolprente Stand by Me (1986), Sex and the City 2 (2010), Les Misérables in Concert: The 25th Anniversary (2010), en Winter's Tale (2014).
Hyalonema geminatum
Hyalonema geminatum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Spook van Kijif
thumb|220px|'n Kunswerk wat die Spook van Kijif uitbeeld.
Die Spook van Kijif (Oekraïens: Привид Києва, Priwid Kijiwa) is 'n bynaam wat aan die betwiste bobaasvlieënier van 'n MiG-29 Fulcrum gegee is wat die krediet daarvoor kry dat hy op  24 Februarie 2022 ses Russiese vliegtuie neergeskiet het in die Kijifse aanval tydens die Russiese inval van 2022 in Oekraïne. Volgens die veiligheidsdiens van Oekraïne het hy teen 27 Februarie 10 vliegtuie neergeskiet. Hoewel sy bestaan nie bevestig kan word nie, is verhale oor hom goed vir die Oekraïense moreel.
Agtergrond en bewerings
Nadat Rusland Oekraïne op 24 Februarie 2022 ingeval het as deel van 'n verskerping in die oorlog tussen die twee lande, het die aanval op Kijif op dieselfde dag begin. Video's op sosiale media van vegvliegtuie in Oekraïne is wyd versprei, asook bewerings dat 'n enkele vlieënier verskeie Russiese vegvliegtuie neergeskiet het. 'n Vlieënier van 'n МіG-29, wat die bynaam "Spook van Kijif" gekry het, het na bewering in die eerste 30 uur van die inval ses vliegtuie in die lug bo Kijif neergeskiet.
As die vlieënier bestaan, sal hy die eerste bobaasvlieënier van die 21ste eeu wees.
Die Oekraïense departement van verdediging het gesê as dit bevestig kan word, kan die Spook van Kijif enige van dosyne ervare vlieëniers van die militêre reserwe wees wat dringend na Oekraïne se gewapende magte teruggekeer het sedert Rusland die land binnegeval het. In 'n twiet is na die Spook van Kijif verwys as "die lugwreker". Die Oekraïense hoofbevelvoerder, Waleri Zaloezjni, het egter gesê hy kan net bevestig dat altesaam ses Russiese vliegtuie op die eerste dag van die inval neergeskiet is, hoewel daar meer kon wees.
Nalatenskap
Hoewel sommige bronne die Spook van Kijif as 'n hedendaagse mite of oorlogspropaganda afmaak, gee dit die Oekraïense moreel 'n groot hupstoot, wat hulle optimisme aanwakker ondanks die Russiese inval. Die bewerings is waarskynlik nie met opset begin nie, want die stories is deur gewone Oekraïners op sosiale media gedeel voordat amptelike Oekraïense media oor die vlieënier begin skryf het.
Die Amerikaanse aanlyn publikasie Task & Purpose meen hoewel dit onwaarskynlik is dat daar altesaam ses vliegtuie deur ander vliegtuie neergeskiet is, in die lig van die skaarste daarvan in die 21ste eeu en Oekraïne se sterk missielverdediging, is die Spook van Kijif "werklik genoeg" as die gees van die Oekraïners.
Patrick Scott Lewis
Patrick Scott Lewis is 'n Amerikaanse akteur, skrywer, en regisseur. Hy is bekend vir sy rolle in die rolprent Zodiac (2007) en in die televisiereekse American Dreams (2002) en Castle (2009).
Fisionomie
Fisionomie of gelaatskunde is die studie van die gesig. Gesigspiere (gelaatstrekke) word gebruik om 'n persoon se karaktereienskappe te ontleed. Die woord is afgelei van Grieks: φύσις (fusis), natuur en γνώμων (gnomon), beoordeler. Fisionomie word as 'n skynwetenskap beskou.
Hyalonema henshawi
Hyalonema henshawi is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Ubangirivier
Die Ubangirivier (Engels: Ubangi River; Frans: Oubangui) is 'n groot wes-vloeiende rivier in Sentraal-Afrika. Die rivier is met 'n lengte van 2 250 km die grootste regte sytak van die Kongorivier.
Die Ubangirivier ontstaan deur die saamvloei van die Mbomou en die Uele op die grens tussen die Demokratiese Republiek die Kongo in die suide en die Sentraal-Afrikaanse Republiek in die noorde. Aansluitend vloei die rivier in 'n noordwestelike rigting, voordat hy na 'n wye boog in 'n suidwestelike rigting begin vloei en Bangui, hoofstad van die Sentraal-Afrikaanse Republiek, bereik. Vanaf hier word die Ubangirivier bevaarbaar. Net suid van Bangui begin die Ubangirivier die grens tussen die Demokratiese Republiek die Kongo in die ooste en die Republiek die Kongo in die weste vorm. Net suid van die ewenaar mond die Ubangirivier naby Mbandaka in die Kongorivier uit.
Isodictya frondosa
Isodictya frondosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1766 deur Pallas.
Searsia longipes
Searsia longipes is 'n boom wat hoort tot die genus Searsia. Die spesie is inheems aan Angola, Burkina Faso, Burundi, Demokratiese Republiek die Kongo, Ethiopië, Guinee, Ivoorkus, Kameroen, Kenia, Malawi, Mosambiek, Nigerië, Rwanda, Senegal, Sierra Leone, Soedan, Tanzanië, Uganda, Zambië en Zimbabwe.
Die plant het ook drie subspesies:
René Ifrah
René Ifrah (gebore 2 Januarie 1972) is 'n Amerikaanse akteur. Hy is bekend vir sy rolle in die rolprente September (2003) en The Taking of Pelham 123 (2009), en in die televisiereekse Nurse Jackie (2009) en Homeland (2011).
Charlie Whiting
Charles Whiting (12 Augustus 1952 – 14 Maart 2019) was 'n Britse motorsportdirekteur. Hy het gedien as die FIA Formule Een-wedrendirekteur, veiligheidsafgevaardigde, permanente afsitter en hoof van die F1 Tegniese Departement, in watter hoedanighede hy oor die algemeen die logistiek van elke F1 Grand Prix bestuur het, motors in parc fermé voor 'n wedren geïnspekteer het, FIA-reëls afgedwing het, en die ligte wat elke wedren begin, beheer het.
Vroeë lewe
Whiting is op 12 Augustus 1952 in Sevenoaks, Kent, gebore. Hy het sy eerste motorren gekyk toe hy oor die heining geklim het om die 1964 Britse Grand Prix te sien, wat by die Brands Hatch-renbaan naby sy gesin se huis gehou is. Hy het self in motorrenne begin werk deur sy ouer broer Nick, wat aan motorcross- en kringrenne deelgeneem het. Nadat hy besluit het om 'n loopbaan in reningenieurswese te volg, het hy aan 'n tegniese kollege en daarna die Borough Polytechnic Institute studeer, waar hy sy kwalifikasies in meganiese ingenieurswese verwerf het.
Loopbaan
Whiting se eerste taak in motorsport was om tydrenmotors voor te berei.
In 1988 het Whiting die Tegniese Afgevaardigde vir Formule Een se beheerliggaam, die FIA, geword en in 1997 is hy aangestel as FIA direkteur en veiligheidsverteenwoordiger. In hierdie rol was hy verantwoordelik vir baan- en motorveiligheid, die tegniese en prosedurele regulasies van die sport en om self die wedrenne te begin.
Hy het as hoofbeampte by elke Formule Eenwedren gedien, en was in beheer van alles wat verband hou met reëls en hulle interpretasie. Whiting het ook toekomstige en huidige persele van Formule Een-wedrenne besoek om veiligheidsinspeksies uit te voer.
Veiligheidsverbeterings in motorsport
Whiting was bekend vir talle veiligheidsverbeterings in motorsport, soos die stralekrans (halo), wat verhoed het dat Charles Leclerc ernstige beserings opdoen tydens die 2018 Belgiese Grand Prix en wat Romain Grosjean se lewe by die 2020 Bahreinse Grand Prix gered het. Whiting was ook verantwoordelik vir die bekendstelling van die HANS-toestel, veiligheidsoorlewingsel, voor- en sybotsingstrukture en hoër kajuitkante.
Dood en nalatenskap
Op die oggend van 14 Maart 2019, in Melbourne, Victoria, Australië, drie dae voor die 2019 Formule Een-seisoenopener die Australiese Grand Prix, het Whiting 'n longembolisme opgedoen en gesterf, op die ouderdom van 66. Hy het sy drie kinders uit twee huwelike agtergelaat.
In die ure na sy dood het baie F1-jaers en persoonlikhede gesê dat hy instrumenteel was tot die sukses van die sport, hom beskryf as "'n pilaar vir die sport", 'n "regtig nice ou" en 'n bestuurdersman. Die joernalis Adam Cooper het Whiting in ’n doodsberig beskryf as die “perfekte man vir die moeilike rol van skeidsregter” weens sy kalm houding.
Campo del Cielo
Campo del Cielo verwys na 'n groep ystermeteoriete en die gebied in Argentinië waar hule ontdek is.
Airbus A400M Atlas
duimnael|regs|Die A400M (2de van onder) en ander vragvliegtuie wat dit sal vervang of aanvul, van bo die [[Transall C-160|C-160, C-130, C-130J-30 en die C-17.]] Die Airbus A400M Atlas is 'n Europese viermotorige turboskroef militêre vragvliegtuig.
Campo del Cielo
Beskrywing en geskiedenis
Die terrein strek oor twee provinsies, Chaco en Santiago del Estero, sowat 1 000 km noordnoordwes van Buenos Aires, Argentinië, en sowat 500 km suidwes van Asunción, Paraguay. Die kraterveld is 3 by 18,5 km groot en bevat minstens 26 kraters, waarvan die grootste een 115 by 91 m is.
Airbus A400M Atlas
Dit is deur Airbus Military (tans Airbus Defence and Space) ontwerp as 'n taktiese vragvliegtuig met strategiese vermoë om ouer vragvliegtuie soos die Transall C-160 en C-130 Hercules te vervang. In terme van sy grote pas die A400M tussen die C-130 en die Boeing C-17 Globemaster III in; dit kan swaarder vragte dra as die C-130 en kan ook op ruwe (onvoorbereide) aanloopbane land. Tesame met sy vragvliegtuigrol kan dit ook gebruik word vir invlughervulling en mediese afvoer indien dit toegerus is met die nodige toerusting.
Campo del Cielo
Beskrywing en geskiedenis
Die verstrooiingsveld wat met die meteoriet verbind word, is 'n bykomende 60 km groot met baie, kleiner fragmente.
Airbus A400M Atlas
Die A400M se nooiensvlug, wat oorspronklik vir 2008 beplan was, het op 11 Desember 2009 vanaf Sevilla-lughawe, Spanje, plaasgevind. Tussen 2009 en 2010 het die A400M kansellasie in die gesig gestaar as gevolg van ontwikkelingsprogramvertragings en koste-oorskryding; die lande wat klante is, het egter gekies om hul ondersteuning vir die projek te behou. Altesaam 174 A400M-vliegtuie is teen Julie 2011 deur agt lande bestel. In Maart 2013 het die A400M sertifisering van die Europese Lugvaartveiligheidsagentskap (EASA) verkry. Die eerste vliegtuig is in Augustus 2013 aan die Franse Lugmag gelewer.
Campo del Cielo
Beskrywing en geskiedenis
Die kraters is na raming vier- tot vyfduisend jaar oud. Hulle bestaan is in 1576 aan die algemene publiek bekend gemaak, maar was reeds onder inheemse mense bekend.
Airbus A400M Atlas
Ontwikkeling
Die projek het sy oorsprong in die Future International Military Airlifter (FIMA)-groep, wat in 1982 gestig is as 'n gesamentlike onderneming tussen Aérospatiale, British Aerospace (BAe), Lockheed en Messerschmitt-Bölkow-Blohm (MBB) met die doel om 'n plaasvervanger vir beide die C-130 Hercules en Transall C-160. te ontwikkel. Verskillende vereistes en die komplikasies van internasionale politiek het meegebring dat die vordering met die inisiatief stadig was. In 1989 het Lockheed besluit om aan die groepering te onttrek; hulle het voortgegaan om 'n opgegradeerde Hercules, die C-130J Super Hercules, onafhanklik te ontwikkel. Met die toevoeging van Alenia van Italië en CASA van Spanje het die FIMA-groep Euroflag geword.
Campo del Cielo
Beskrywing en geskiedenis
Die grootste twee fragmente, die "Gancedo" van 30,8 ton en "El Chaco" van 28,8 ton, is die grootste soliede meteorietmassas wat al op Aarde ontdek is naas die Hoba-meteoriet van 60 ton in Namibië en een stuk van 31 ton van die Kaap York-meteoriet in Groenland.
Airbus A400M Atlas
Ontwikkeling
Die projekbestuur het verskeie enjinvariasies geëvalueer en uiteindelik op 'n turboskroef-opsie besluit. Aangesien geen bestaande turboskroef-enjin in die Westerse wêreld kragtig genoeg was om die geprojekteerde spoedspoed van Mach 0.72 te bereik nie, was 'n nuwe enjinontwerp nodig. Oorspronklik is die SNECMA M138-turboskroef gekies, maar daar is gevind dat hierdie kragbron nie aan die vereistes kan voldoen nie. Gedurende April 2002 het Airbus Military 'n nuwe versoek om voorstelle uitgereik, wat Pratt & Whitney Canada met die PW180 en Europrop International beantwoord het. In Mei 2003 het Airbus Military die Europrop TP400-D6 gekies.
Hyalonema microstauractina
Hyalonema microstauractina is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Airbus A400M Atlas
Ontwerp en vermoë
Die Airbus A400M verhoog die lugbrugkapasiteit en reikafstand in vergelyking met die vliegtuie wat dit oorspronklik sou vervang, die ouer weergawes van die Hercules en Transall. Vragkapasiteit sal na verwagting verdubbel bo bestaande vliegtuie, beide in loonvrag en volume, en reikafstand word ook aansienlik vergroot. Die vragruimte is 17,71 m lank uitgesluit die oprit, 4,00 m breed en 3,85 m hoog. Die maksimum loonvrag van 37 metrieke ton kan oor 2 000 seemyl (3 700 km) vervoer word. Die A400M werk in baie konfigurasies, insluitend vragvervoer, troepvervoer en mediese ontruiming. Dit is bedoel vir gebruik op kort, sagte landingstroke en vir langafstand-vragvervoervlugte. Die A400M is groot genoeg om ses Land Rovers en sleepwaens, of twee ligte gepantserde voertuie, of 'n stortvragmotor en graafmasjien, of 'n Patriot missielstelsel, of 'n Puma of Cougar helikopter, of 'n vragmotor en 25-ton sleepwa te dra.
Hyalonema microstauractina
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 2000 deur Tabachnick & Lévi.
Airbus A400M Atlas
Ontwerp en vermoë
Die vliegtuig beskik oor 'n elektroniese vlugbeheerstelsel met systokbeheerders en vlugkoevertbeskerming. Soos ander Airbus-vliegtuie, het die A400M 'n volle glaskajuit. Die meeste stelsels is losweg gebaseer op dié van die Dit beskik oor 'n elektroniese vlugbeheerstelsel met systokbeheerders en vlugkoevertbeskerming. Soos ander Airbus-vliegtuie, het die A400M 'n volle glaskajuit. Die meeste stelsels is losweg gebaseer op dié van die A380, maar aangepas vir militêre missies. Die hidrouliese stelsel het dubbele 207 bar (3 000 psi) kanale wat die primêre en sekondêre vlugbeheer-aktuators, landingstelsel, wielremme, vragdeur en opsionele invlughervulstelsel aandryf. Soos met die A380, is daar geen derde hidrouliese stelsel nie. In plaas daarvan is daar twee elektriese stelsels; een is 'n stel dubbelkanaal elektries aangedrewe hidrouliese aktueerders, die ander 'n reeks elektries/hidroulies aangedrewe hibriede aktueerders. Die ongelyke oortolligheid bied meer beskerming teen gevegskade. Meer as 30 persent van die vliegtuig se struktuur is gemaak van saamgestelde materiale.
Tucson-ring
Die Tucson-ring is 'n meteorietfragment van brezinaïet wat in Arizona, VSA, geval en die eerste keer deur Bunch en Fuchs beskryf is. Dit is aangemeld as een van verskeie massas rou yster wat omstreeks 1850 aan die voet van die Sierra de la Madera ontdek is en na die plaza van Tucson, Arizona, gebring is. Hier is dit deur 'n grofsmid as 'n aambeeld gebruik.
Cessna 208 Caravan
Die Cessna 208 Caravan is 'n veeldoelige vliegtuig wat deur Cessna vervaardig word. Die projek is op 20 November 1981 aangekondig en die prototipe het sy nooiensvlug op 9 Desember 1982 voltooi. Die Federal Aviation Administration het die produksiemodel in Oktober 1984 gesertifiseer.
Die Cargomaster vragvariant is vir FedEx ontwikkel. Die Super Cargomaster 208B het in 1986 begin vlieg en daaruit is die passasiersvliegtuig, die 208B Grand Caravan, ontwikkel. Daar word na die vliegtuig verwys as 'n bosvliegtuig.
Die hoë vlerke word ondersteun met stutte en die vliegtuig kan nege passasiers vervoer, die kajuit is drukvry. Dit word aangedryf deur 'n Pratt & Whitney Canada PT6A turboskroefmotor en het nie-terugtrekbare driewieltipe landingswiele. Dit kan ook met ski's of vlotte toegerus word.
Naxos Plaatetiket
Naxos is 'n plaatetiket wat spesialiseer in klassieke musiek. Naxos stel deur 'n aantal handelsmerke ook Chinese musiek, jazz, wêreldmusiek en vroeë rock & roll vry. Die maatskappy is in 1987 deur Klaus Heymann, 'n Duitsgebore inwoner van Hongkong gestig.
Sedert 2009 versprei Naxos ook Blu-ray-skywe, en het die maatskappy ook 'n webradio en potgooie. Naxos laat die lede van ingeskrewe openbare biblioteke en musiekskole, soos die Hongkongse Openbare Biblioteke, Aucklandse Biblioteke, Wellington Stadsbiblioteke en Toronto Openbare Biblioteek toe om gratis klassieke musiek uit Naxos se katalogus van die web af te laai, asook jazz-versamelings.
Geskiedenis
Die maatskappy is bekend vir sy pryse wat die verbruiker se sak pas, met eenvoudiger kunswerk en -ontwerpe as die meeste ander plaatetikette. In the 1980s het Naxos meestal opnames van Sentraal- en Oos-Europese simfonieorkeste gemaak; dikwels saam met minder bekende dirigente, sowel as ontluikende en onbekende musikante, ten einde die koste van opnames laag te hou en so sy sakpaspryse te handhaaf.
In meer onlangse jare het Naxos begin voordeel trek uit die vervalde kopiereg van ander maatskappye se ateljee-opnames, deur plate te verkoop wat verwerkings is van grammofoonopnames. Voorbeelde sluit die volledige opnames in van operasangers soos Enrico Caruso, Amelita Galli-Curci, en Titta Ruffo in, en die 1934 wêreldpremièreopvoering van Howard Hanson se opera Merry Mount (opera). Regsbeperkings het verhoed dat sommige van hierdie opnames verkoop kon word in die VSA. Naxos het ook die werke van kontemporêre komponiste soos Leonardo Balada, Bechara El Khoury, Laurent Petitgirard, en Alla Pavlova begin verkoop. Die etiket het mettertyd uitgebrei na jazz, wêreldmusiek, en boeke oor musikale onderwerpe. Die Naxos Gesproke Woord Biblioteek bevat ook nie-musikale produkte, soos luisterboeke en radiodramas.
Sedert die 1990s het Naxos opnames gemaak met Britse en Amerikaanse orkeste soos die Bournemouth Simfonieorkes, Seattle Simfonieorkes, Buffalo Filharmoniese orkes en die Milwaukee Simfonieorkes.
Besigheidsmodel
Naxos vermy oor die algemeen duplikasie van repertoire. Daarom het die maatskappy sy repertoire uitgebrei om onkonvensionele werke in te sluit soos die simfonieë van Nikolai Myaskovski, kontemporêre klassieke musiek, en die werke van minder bekende komponiste soos Aleksander Glazounov en Louis Spohr. Dit het 'n reeks van minder bekende werke produseer, soos die Amerikaanse klassieke reeks, Kanadese klassieke reeks, Japannese klassieke musiek, Joods-Amerikaanse musiek, blaasinstrument groepe, rolprentmusiek, en vroeë musiek, baie waarvan première-opnames is.
Verspreiding
Naxos Global Logistics, geleë in Poing, Beiere naby München, is in 2008 gestig ten einde die dienste wat aan sy etikette gebied word uit te brei, insluitende vervaardiging, bemarking en lisensiëring.
Pryse
In 2005 het Naxos die "plaatetiket van die Jaar"-toekenning by die Classic FM/Gramophone-toekennings ontvang.
Phill Lewis
Phill Lewis (* 1968) is 'n Amerikaanse akteur en regisseur. Hy is bekend vir sy rolle in die rolprente Heathers (1988), City Slickers (1991), en Kicking & Screaming (2005), en in die televisiereeks The Suite Life of Zack and Cody (2005).
Vonones II van Partië
Vonones II was 'n Partiese prins wat van 11 tot 51 n.C. koning van Atropatene en in 51 n.C. koning van die Partiese Ryk was. Hy was nie van die regerende tak van die Arsakidiese dinastie nie. Sy broer, Artanabus II, was die opvolger van Vonones I, aangesien hulle ma die dogter van die Partiese koning Fraates IV was. Hulle pa was 'n prins en moontlik 'n afstammeling van 'n vroeëre koning, Mitridates II.
Ná die dood van sy broer se aangenome seun, Gotarzes II, in 51 n.C. het Vonones koning van Partië geword. Hy is egter 'n paar maande later dood en is deur sy seun Vologases I opgevolg.
Vonones II het drie seuns gehad, wat die konings van onderskeidelik Partië, Atropatene en Armenië was: Vologases I, Pakoros en Tiridates I.
Hyalonema pedunculatum
Hyalonema pedunculatum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1904 deur Wilson.
Boeing C-17 Globemaster III
Die Boeing C-17 Globemaster III is 'n groot militêre straalaangedrewe vragvliegtuig. Dit is deur McDonnell Douglas ontwikkel vir die Amerikaanse Lugmag vanaf die 1980's tot die vroeë 2000's. Die vliegtuig dra die naam van die vorige twee suieraangedrewe militêre vragvliegtuie naamlik die Douglas C-74 Globemaster en die Douglas C-124 Globemaster II.
Die C-17 word oor die algemeen vir taktiese take aangewend, asook strategiese lugvervoermissies soos die vervoer van troepe en vrag regoor die wêreld. Ander take waarvoor die vliegtuig ook gebruik word is vir mediese afvoer en aflaai van voorrade met valskerms.
Die C-17 is ontwerp om die Lockheed C-141 Starlifter te vervang asook om sekere take van die Lockheed C-5 Galaxy oor te neem sodat die C-5 vloot slegs gebruik hoef te word om abnormaal groot vragte te vervoer.
Rawle D. Lewis
Rawle D. Lewis is 'n Amerikaanse akteur, regisseur, en skrywer. Hy is bekend vir sy rolle in die rolprente Cool Runnings (1993), Spy Hard (1996), K-PAX (2001), en Poet Heads (2007).
Basi
Basi (Russies: Басы) is 'n dorpie in Astrachan-oblast, Rusland wat tot die Liman Stedelike Munisipaliteit van die gelyknamige rajon behoort. Dit lê 4 kilometer suidwes van 'n adner nedersetting, Basinsk, wat naby die spoorlyn tussen Astrachan en Dagestan geleë is.
Geskiedenis
Die dorpie is in 1800 gestig deur etnies Russiese en Oekraïnse setlaars wat as southandelaars gewerk het. Die naam Basi is 'n Russiese fonetiese aanpassing van die Tartaarse woord башсыз (basjsiz), waarvan die letterlike betekenis "koploos" is.
Basi is die enigeste nedersetting in Rusland wat gelyktydig tot twee federale deelgebiede behoort. Feitlik word dit deur Astrachan-oblast se streeksregering beheer, maar die nabygeleë Republiek van Kalmikië het territoriale aansprake op die gebied en beskou Basi as 'n deel van sy grondgebied. Hierdie eise is op die feit gebaseer dat die omstrede gebied deel van die Kalmikiese Outonome Oblast was voordat dit in 1943 deur Josef Stalin ontbind is ná die deportasie van die Kalmikiërs na Siberië.
Isodictya grandis
Isodictya grandis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Hyalonema ovichela
Hyalonema ovichela is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Isodictya kerguelenensis
Isodictya kerguelenensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Strategiese Ondersteuningsmag van die Volksbevrydingsleër
Strategiese Ondersteuningsmag van die Volksbevrydingsleër (SOM ; Chinees: 中国人民解放军战略支援部队) is die ruimte-, kuber- en elektroniese-militêre-mag en die 5de tak van China se Volksbevrydingsleër. Dit is in Desember 2015 gestig as deel van die eerste golf van die Chinese militêre hervormings. Die SOM, wat daarop gemik is om die weermag se vermoë om te veg wat China "geïnformeerde konflikte" (信息 化 战争 - Xìnxī huà zhànzhēng) noem, te verbeter en die Volksbevrydingsleër se magprojeksievermoë in die ruimte en die kuberruimte te verbeter, is 'n nuwe mag wat na bewering silo-benadering in die intelligensie funksies verbreek en eenhede van die verskillende takke koördineer.
Geskiedenis
Herfs 2015 het die Sentrale Militêre Kommissie (SMK), tydens die 70ste herdenking van die "Oorlog van Verset teen Japannese aggressie" en die "Wêreld-anti-fascistiese oorlog", by monde van die Kommunistiese Party van China (KPC) se hoofsekretaris en SMK-voorsitter Xi Jinping ingrypende hervormings van die Chinese Volksbevrydingsleër en die staatsveiligheidsapparaat aangekondig. Op 22 Desember 2015 het die Chinese Volksbevrydingsleërnuusbrief, "Liberation Army Daily", berig dat as deel van die gesamentlike militêre oefeninge wat dieselfde jaar plaasgevind het, strategiese en logistieke ondersteuningsmagte by die oefeninge ingesluit is, saam met intelligensie en ander hoë profiel eenhede onder die Sentrale Militêre Kommissie.
Hyalonema ovichela
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1964 deur Lévi.
Strategiese Ondersteuningsmag van die Volksbevrydingsleër
Geskiedenis
Op 31 Desember 2015 het die Strategiese Ondersteuningsmag van die Volksbevrydingsleër sy eerste jaarlikse vergadering in die Bayi-gebou in Beijing gehou. Die SMK-leierskap en leiers van die Grondmagte van die Volksbevrydingsleër en Vuurpylmag van die Volksbevrydingsleër het dit bygewoon. Die voorsitter van SMK, Xi Jinping, was ook daar, en het militêre vlae en instruksietoesprake gehou, saam met ondervoorsitters van SMK en lede van die KPC se politieke departement, Fan Changlong en Xu Qiliang. Fan Changlong lees die SMK se bevele en besluite deur voorsitter Xi oor die vorming van die Volksbevrydingsleër se leierskap en magte voor, terwyl ondervoorsitter Xu Qiliang die vergadering voorsit.
Op 1 Januarie 2016, die volgende dag, het Yang Yujun van die Chinese ministerie van nasionale verdediging 'n verklaring uitgereik oor die nuwe strategiese ondersteuningsmag wat dit beskryf as gevorm deur die 'funksionele integrasie' van verskillende ondersteuningsmagte wat strategies, basies en ondersteunend is. 'n Ander deskundige, skoutadmiraal Yin Zhuo van die Vloot van die Volksbevrydingsleër, het opgemerk:
"Die belangrikste missie van die Strategiese Ondersteuningsmag van die Volksbevrydingsleër is om ondersteuning te bied aan die gevegsoperasies, sodat die Volksbevrydingsleër streeksvoordele kan behaal in die ruimte- en kuberoorlogvoering, en om gladde werking in operasies te verseker."
Die doelwitte van die strategiese ondersteuningsmag was spesifiek die volgende: • teikenverkryging • verkenning • daaglikse navigasie, ruimteverkenning en die bestuur van Beidou-satelliete • elektroniese en kuberoorlogvoering en teenmaatreëls onderneem
Anders as die Vuurpylmag van die Volksbevrydingsleër, is die Strategiese Ondersteuningsmag van die Volksbevrydingsleër meer toegewy aan die 5de generasie inligtingsoorlogvoering en is dit gestruktureer om deel te neem in die kuberruimte, met die klem op elektroniese teenmaatreëls, netwerkaanvalle en -verdediging, satellietbestuur en 'n paar funksies van logistieke verskaffing en versending.
Op 24 Julie 2019 het die regeringswitskrif "China's National Defense in a New Era" gepubliseer deur die Staatsraad se inligtingsburo: "Die strategiese ondersteuningsmag is 'n nuwe soort gevegsmag om nasionale veiligheid te handhaaf en 'n belangrike groeipunt vir nuwe gevegsvermoëns, insluitend beskerming van die slagveld, inligtingsversekering en kommunikasiebeveiliging, inligtingsekuriteit, toetsing en integrasie van opkomende tegnologieë, onder andere. "
Struktuur
Die SOM-leierskap en administratiewe amptenare is gestasioneer by hul hoofkwartier in die Haidian-distrik in Beijing; die funksionele afdelings en leierskap van die ondergeskikte eenhede is hier gestasioneer. Die Strategiese Ondersteuningsmag van die Volksbevrydingsleër hou toesig oor alle eenhede wat verantwoordelik is vir sielkundige oorlogvoering, inligtingsoorlogvoering, ruimteoorlogvoering, kuberoorlogvoering en elektroniese oorlogvoering wat voorheen onder die voormalige Algemene Generale Staf was (insluitend die kuberspioenasie-vermoëns van die voormalige Derde Departement, die elektroniese ondersteuningsmaatreëls van die voormalige Vierde Departement, en die ruimte-gebaseerde ISR-stelsels en Aerospace Reconnaissance Bureau en Satellite Main Station), Algemene Politieke Departement en Algemene Bewapening Departement (insluitend die lanseer-, telemetrie-, opsporings- en beheergeriewe en navorsings- en ontwikkelingsorganisasies). Daar word geglo dat dit ten minste 5 departemente het, hoewel daar in die Westerse kommentaar debat bestaan oor die bestaan van 'n moontlike sesde afdeling wat toegewy is aan toerusting.
Isodictya grandis
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Gibeon-meteoriet
Die Gibeon-meteoriet is 'n meteoriet wat in die voorgeskiedenis in Namibië geval het. Dit is genoem na die naaste dorp, Gibeon. Dit is deur die Nama ontdek en gebruik om wapens en gereedskap te maak.
Geskiedenis
In 1836 het die Engelse kaptein J.E. Alexander stukke van die meteoriet in die omgewing van die Visrivier versamel. Hy het dit na die sterrekundekenner John Herschel gestuur, wat hulle ondersoek en die buiteaardse bron daarvan bevestig het.
thumb|links|220px|'n Uitgestalde deel van die meteoriet in [[Windhoek.]] Tussen 1911 en 1913 is 33 fragmente van die meteoriete naby Gibeon versamel en na die hoofstad, Windhoek, gebring. Hulle het tussen 195 en 506 kg geweeg en is in 'n enkele hoop uitgestal. 'n Openbare fontein is beplan om hulle beter ten toon te stel, en terwyl hulle geberg is, is twee stukke gesteel. Die fontein is in die Post Street Mall opgerig, met twee leë pilare vir die vermiste stukke. Sedertdien is nog twee stukke verwyder, en daar is dus tans net 29 stukke te sien.
Verstrooiingsveld
Die fragmente van die meteoriet in die verstrooiingsveld is versprei oor 'n elliptiese gebied van 390 km lank en 120 km breed. Die kern van die veld is naby die dorp Gibeon in Namibië se Hardapstreek. Sowat 100-150 stukke is mettertyd versamel en nuwe stukke word steeds nou en dan gevind.
Gibeon-meteoriete is saamgestel uit 'n ysternikkellegering met aansienlike hoeveelhede kobalt en fosfor. Dit het 'n pragtige kristalstruktuur.
Isodictya histodermella
Isodictya histodermella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1942 deur De Laubenfels.
Hyalonema robustum
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1886 deur Schulze.
Richard Lewis (komediant)
Richard Lewis (gebore 29 Junie 1947) is 'n Amerikaanse komediant, akteur, en skrywer van Joodse afkoms. Hy is bekend vir sy rolle in die rolprente Robin Hood: Men in Tights (1993) en Leaving Las Vegas (1995), en in die televisiereekse 7th Heaven (1996) en Curb Your Enthusiasm (2000).
Vuurpylmag van die Volksbevrydingsleër
In totaal is China volgens skattings in 2020 in besit van 320 kernplofkopkoppe, met 'n onbekende aantal aktief en gereed om te ontplooi. In 2013 het die Amerikaanse intelligensie beraam dat die Chinese aktiewe interkontinentale ballistiese missiel-arsenaal tussen 50 en 75 missiele op land- en see-gebiede sou strek, maar meer onlangse intelligensie-evaluerings in 2019 stel die interkontinentale ballistiese missiel-telling van China op ongeveer 90 en groei vinnig. Die VMVBL bestaan uit ongeveer 100 000 personeel en ses ballistiese missielbrigades. Die ses brigades is onafhanklik ontplooi in verskillende militêre streke regoor die land.
Die naam is op 1 Januarie 2016 verander van die Volksbevrydingsleër se Tweede Artilleriekorps na die Vuurpylmag van die Volksbevrydingsleër. Ondanks bewerings deur sommige, blyk dit dat daar geen bewyse is dat die nuwe generasie Chinese ballistiese missiel-duikbote onder VMVBL-beheer sal kom nie. China het die grootste land-gebaseerde missielarsenaal ter wêreld. Volgens Pentagon se ramings sluit dit 1 200 konvensioneel gewapende kortafstand-ballistiese missiele, 200 tot 300 konvensionele ballistiese missiele met 'n gemiddelde afstand en 'n onbekende aantal konvensionele ballistiese missiele, sowel as 200-300 kruisermissiele op die grond in. Baie hiervan is uiters akkuraat, wat hulle in staat sou stel om teikens te vernietig, selfs sonder kernkopkoppe.
Disperis stenoplectron
Disperis stenoplectron is 'n meerjarige, blomdraende plant en geofiet wat deel is van die Orchidaceae familie. Die spesie is inheems in Lesotho en Suid-Afrika. In Suid-Afrika kom die plant in KwaZulu-Natal, Mpumalanga en die Oos-Kaap voor.
Paranomus
Paranomus (septers) is 'n genus wat hoort tot die familie Proteaceae. Die genus bevat 18 spesies en almal is inheems aan die Kaapse floraryk waar dit met die fynbos geassosieer word. Die spesies is almal struike, sommige word tot 3 m hoog. In Engels staan die genus bekend as die sceptres.
Verspreiding en habitat
Die spesies kom voor in die bergagtige gebiede van die Wes-Kaap en Oos-Kaap vanaf die Sederberg tot by Uitenhage. Die meeste spesies word gevind te Caledon, Worcester en Swellendam. Hulle kom baie saam met fynbos voor.
Spesies
Spesies sluit in:
Fidesz
Fidesz - Hongaarse burgerlike-alliansie (Hongaars: Fidesz – Magyar Polgári Szövetség, uitgespreek [ˈfidɛs]) is 'n sentrum-regse politieke party in Hongarye. Die party is in 1988 gestig, onder leiding van Viktor Orbán.
Dit is gestig onder die naam Alliansie van Jong Demokrate as 'n liberale aktivistiese beweging wat die regerende Marxisties-Leninistiese regering teëgestaan ​​het. Dit is in 1990 as 'n politieke party geregistreer. Dit het die Nasionale Vergadering betree na die 1990 parlementêre verkiesing, hoewel dit twee setels verloor het ná die 1994-verkiesing. Na die verkiesing het dit liberaal-konserwatisme aangeneem wat veroorsaak het dat liberale lede dit verlaat en by die Alliansie van Vrye Demokrate aangesluit het. Die party het toe probeer om 'n verbintenis met ander konserwatiewes te vorm, en na die 1998-verkiesing het dit suksesvol 'n sentrum-regse regering gevorm. Dit het nasionalisme in die vroeë 2000's aangeneem, maar die gewildheid daarvan het effens afgeneem weens korrupsieskandale. Dit het tussen 2002 en 2010 as die opposisie gedien, en in 2006 het dit 'n koalisie met die Christen-Demokratiese Volksparty gevorm.
Na die 2022 Hongaarse parlementêre verkiesing het dit tans 'n meerderheid in die Nasionale Vergadering met 135 setels. Dit ondersteun ook die presidentskap sedert 2010, en geniet meerderhede in al 19 provinsiale wetgewers, terwyl dit in opposisie in die Algemene Vergadering van Boedapest is.
Hyalonema sequoia
Hyalonema sequoia is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Hyalonema trifidum
Hyalonema trifidum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1964 deur Lévi.
Disperis renibractea
Disperis renibractea is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan Suid-Afrika.
Disperis paludosa
Disperis paludosa is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan Suid-Afrika.
Ted Lewis (stemakteur)
Ted Lewis is 'n Amerikaanse akteur en skrywer. Hy is bekend vir sy rolle in die rolprent Pokémon: The First Movie - Mewtwo Strikes Back (1998) en in die televisiereekse Kirby: Right Back at Ya! (2001), Sonic X (2003), en ''Yu-Gi-Oh! 5D's'' (2008).
Vologases I van Partië
Vologases I (𐭅𐭋𐭂𐭔, Walagash) was van 51 tot 78 koning van konings van die Partiese Ryk. Hy was die seun en opvolger van Vonones II, 'n Partiese prins wat oor Atropatene regeer het en 'n paar maande lank koning van Partië was. Vologases se ma was uit sy harem. Die moderne historikus Marek Jan Olbrycht noem die tak van die Arsakidiese dinastie wat by Vologases I ontstaan het, die "Vologasides" of "Huis van Vologases I". Hulle het van 51 tot met die ryk se val in 224 regeer.